تواصل أغنية “بدك ايه” للفنان المغربي سعد لمجرد تحطيم الأرقام القياسية في وقت قصير. وضربات لحد الآن 6 مليون مشاهدة في 24 ساعة. لمجرد تفاعل مع بزاف ديال الفنانين لي باركو ليه الأغنية الجديدة غير بإيموتيكون ديال التصفيقات والقلوبة، وكيتفادا يكتب أي تعليق. صمت الفنان بررو مصدر مقرب من عائلتو لموقع “كود” على أنه تطبيق لتعليمات المحامي ديالو، لي دوا معاه باش يجمع جنابو حتى يتم البث في القضية لي متهم فيها، ويجيب البراءة. ولد البشير عبدو ونزهة الركراكي مابغاش يطيح في نفس الخطأ لي دار المرة الاولى ملي خرج من الحبس، وخرج كينقز في الزناقي ويشطح. دابا متبع التعليمات حرفيا حتى يتسد الملف بمرة واما يخرج براءة او يدخل سنين للحبس. 
سعد لمجرد كيتفاعل بالقلوبة مع الفنانين وملتزم الصمت تنفيذا لتعليمات المحامي ديالو